b'\n_START_ARTICLE_\nOkraj Paro\n_START_SECTION_\nZgodovina\n_START_PARAGRAPH_\nV dolini Paro je bila pred prihodom  budizma v  Butan raz\xc5\xa1irj\xd0\xb5na religija  Bon. Po legendi je starodavni tibetanski svetnik pri\xc5\xa1el v  dolino Paro s pe\xc5\xa1\xc4\x8dico hrane (pa) iz p\xc5\xa1eni\xc4\x8dne moke (dro). Od takrat je postala rodovitna dolina poznana kot Padro, pogovorno besedo pa so zapisali kot  Paro._NEWLINE_Potomec lame Phad\xc5\xbeo Drugom, imenovan tudi Pha Drung Drung, je potem ko je umiril demona, ki je \xc5\xbeivel na obmo\xc4\x8dju, ki je spominjalo na kup, ki prekriva zaklad, zgradil na tem mestu samostan. Leta 1646  je \xc5\xbdabdrung Ngavang Namgjal ta samostan prezidal v grad/trdnjavo ali t.i. dzong, ki se je preimenoval v Rinpung dzong.  Od takrat je dzong Rinpung versko, sodno, zakonodajno in izvr\xc5\xa1ilno sredi\xc5\xa1\xc4\x8de doline Paro._NEWLINE_V dolini so zgradili vrsto razli\xc4\x8dnih samostanov: Kji\xc4\x8du je ustanovil Songcen Gampo); Tak\xc5\xa1ang je ustanovil Desi Tenzin Rabd\xc5\xbei (Desi Tenzin Rabgye), Dumtse, Drukgyal (dzong) je utemeljil \xc5\xa0abdrung Ngavang Namgjal) idr. Menijo, da tako veliko \xc5\xa1tevilo samostanov prispeva, da ljudje dosegajo vi\xc5\xa1jo Bruto nacionalno sre\xc4\x8do._NEWLINE_V dolo\xc4\x8denih \xc4\x8dasovnih obdobjih pa je imel Paro \xc4\x8dast, da ga je obiskalo ali se tam nekaj \xc4\x8dasa zadr\xc5\xbeevalo kar nekaj svetnikov kot so  Padmasambhava, Phad\xc5\xbeo Drugom, Ngavang Namgjal, Judrung Dord\xc5\xbei Pel, lama Ngavang \xc4\x8cod\xc5\xbee, Tangtong Gjalpo in drugi.\n_START_SECTION_\nGeografija\n_START_PARAGRAPH_\nOkraj Paro meji na zahodu na okraj  Haa, na severu na Tibet, na okraj Thimphu na vzhodu, in okraj \xc4\x8cuka na jugu.\n_START_SECTION_\nGospodarstvo\n_START_PARAGRAPH_\nButanska nacionalna letalska dru\xc5\xbeba Druk Air, ima svoj sede\xc5\xbe v Paro in tudi svoje glavno mednarodno letali\xc5\xa1\xc4\x8de.'